Kinnitatud 08.09.2020. a hoolekogu istungil otsusega nr 1

 **Narva Lasteaia Põngerjas kodukord**

**1. Üldsätted**

1.1. Kodukord on avalikustatud lasteaia veebilehel [www.pongerjas.ee](http://www.pongerjas.ee) ja paberkandjal tutvumiseks kättesaadav lasteaia kantseleis ja igas rühmas.

1.2. Kodukord on lastele, lapsevanematele ja eestkostjatele (edaspidi lapsevanem) ning lasteaia töötajatele täitmiseks kohustuslik.

1.3. Lasteaia kodukorda muudetakse seoses lasteaia tegevust reguleerivate õigusaktide muudatustega, lasteaia hoolekogu, pedagoogilise nõukogu või juhtkonna ettepanekutega ning lasteaia sisehindamise käigus ilmnenud parendusvajadustega.

1.4. Lasteaias suhtutakse lugupidavalt igasse lapsesse, lapsevanematesse, õpetajatesse ja teistesse lasteaia töötajatesse.

**2. Infovahetus**

2.1. Lasteaia infokanalid on veebileht www.pongerjas.ee, sekretäri ja terviseedenduse töötaja telefoninumbrid, lasteaia e-postiaadress narvapongerjas27@gmail.com, rühmade telefoninumbrid ja e-postiaadressid, rühmades olevad infostendid.

2.2. Lapsevanem teavitab kirjaliku avaldusega lasteaia direktorit selle kohta, et keelab avalikustada foto - ja videomaterjale, kuhu on jäädvustatud tema laps.

2.3. Kõigil lasteaia õpetajatel ja töötajatel on keelatud lapse fotodega koos avaldada lapse nime, vanust ja teisi isikuandmeid.

2.4. Lastevanemate rühmakoosolekud viiakse läbi vähemalt 1 kord õppeaasta jooksul, kus vormistatakse protokoll.

2.5. Mobiiltelefon on lülitatud hääletu režiimile.

**3. Lapse lasteaeda saabumine ja lasteaiast lahkumine**

3.1. Lasteaed on avatud kell 06:30–18:30. Vanematel on õigus tuua last lasteaeda ja viia sealt ära vanematele sobival ajal lasteaia päevakava järgides. Soovitatavalt on laps rühmas hommikul kell 9:00 enne organiseeritud tegevuste algust ning järele tullakse lapsele hiljemalt 10 minutit enne lasteasutuse sulgemist.

3.2. Vanem annab isiklikult lapse üle rühma töötajale ning järele tulles võtab lapse vastu rühma töötajalt. Last ei anta üle alkoholi- või narkojoobe tunnustega inimesele. Kui lapsele tuleb järele rühma töötajatele võõras isik, tuleb lapsevanemal teavitada õpetajat sellest eelnevalt kirjalikult.

Õpetaja annab lapse üle ainult täiskasvanule, kes vastutab tema ohutuse eest. Lapsega kojuminekul tuleb veenduda, et õpetaja (õpetajaabi või õpetajat abistav isik) on lapse lahkumist märganud.

3.3. Lasteaia hoones on ettenähtud igale rühmale oma sissepääs (väljapääs).

3.4. Lasteaias on ettenähtud vastav ruum vankrite, kelkude ja teiste laste transpordivahendite hoidmiseks.

3.5. Hommikul tuues lapse lasteaeda ja saates teda rühma, teavitab lapsevanem olulisest infost (laps magas halvasti, on halvas tujus, murelik, terviseprobleem vms), mis võib mõjutada tema enesetunnet ja käitumist päeva jooksul.

3.6. Lapse puudumajäämisest või haigusest teavitab lapsevanem rühma töötajat või tervisehoijutöötajat.

3.7. Kui lapsele ei ole lasteaia lahtioleku ajal järgi tuldud, siis kontakteerub rühma töötaja võimalusel telefoni teel lapse vanematega või vanema määratud kontaktisikuga ning teavitab olukorrast direktorit. Kui vanemaga ühenduse võtmine ebaõnnestub või vanem ei tule lapsele järele teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi.

3.8. Lasteaialon õigus liitarühmi vastavalt vajadusele (suvekuud/puhkused, koolivaheaeg, pühade-eelsed päevad, massilised haigusjuhtumid jne). Lasteaia töötajate suvise kollektiivpuhkuse ajaks suunab direktor, arvestades võimalustega, lapsed teise lasteaeda, kooskõlastades eelnevalt vastuvõtva lasteaia juhtkonnaga.

**4. Lapse tervis**

4.1.Lasteaeda võetakse vastu ainult terveid ja puhtaid lapsi. Lapsevanem on kohustatud teavitama, kui laps haigestus viirusinfektsiooni. Palaviku, halva enesetunde, nohu ja köhaga laps ei tohi viibida lasteaias, kuna võib nakatada teisi lapsi.

4.2. Terviseedenduse töötaja toimetab haigestunud või ilmselgete haigustunnustega lapse eemale (helistades lapsevanemale, kes peab lapsele järgi tulema).

4.3. Lasteaias ei anta lastele ravimeid. Kui laps vajab ravimit päeva jooksul (krooniliste haiguste puhul), siis peab lapsevanem esitama lasteaeda arstliku ettekirjutuse ja kirjalik avalduse direktorile.

4.4. Rühma õpetajal on õigus mitte lubada lasteaeda last, kellel on järgmised haigussüptomid: põletikulised silmad, lööve, tugev nohu ja köha, palavik, kõhulahtisus, pedikuloos. Nohu ja köha on ka haigused, mis kurnavad ja väsitavad last ning levivad edasi.

4.5. Pärast haigust tuleb laps lasteaeda täiesti tervena.

4.6. Rühma töötaja jälgib lapse terviseseisundit lasteaeda vastuvõtul ja seal viibimise ajal ning teavitab lapse tervise- või käitumisprobleemidest (häiretest) lapsevanemat ja vajadusel direktorit. Vanem kohustub võimalikult kiiresti korraldama lapse kojuviimise, kui laps on lasteaias jäänud haigeks ning lasteaed on vanemale sellest teatanud.

4.7. Lapse lasteaias haigestumise või vigastuse korral kutsutakse vajadusel kiirabi ja võetakse ühendust lapse vanemaga. Vanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.

**5. Lapse riided ja hügieen**

 **Mänguasjad ja teised kodunt toodud esemed**

5.1. Lapsevanem toob lasteaeda puhta ja korralikult riietatud lõigatud küüntega jms lapse.

5.2. Lapse riided on puhtad ja terved (jope ja saabaste lukud ja jms detailid). Välisjalatsid peavad olema ettenähtud jalutuskäikudeks, kaasas peab olema taskurätik või pabersalvrätik.

5.3. Selleks, et laps saaks vabalt tantsida ja liikuda peavad tal olema lasteaia siseruumides vahetusjalatsid, mida on lapsel endal mugav jalga panna ja ära võtta, kummist ja pehme tallaga jalanõud pole soovitatavad.

5.4. Suveperioodil on jalutuskäikudel vaja kerget peakatet, mis kaitseb last päikese eest.

5.5. Lapsel peavad olema kindad või sõrmikud, mida pole kahju mustaks teha, soovitavalt sellised, mis ei lase vett läbi. Peale selle on vaja vahetuspesu eraldi sangadega kilekotis (maika, trussikud, sokid, sukkpüksid, T-särk, lühikesed püksid).

5.6. Sõimerühma lastele ja lastele, kes märgavad voodeid, tuleb tuua vahetusriided ja piisavas koguses mähkmeid.

5.7. Lapse kapis peavad kilekotis olema pabersalvrätid ja kamm.

5.8. Sportimiseks on lapsel vaja vahetusriideid: T-särki ja lühikesi pükse.

5.9. Lapse kapis peab olema kilekott määrdunud riiete jaoks.

5.10. Vältimaks riiete ja jalatsite kadumist või vahetust, soovitame kirjutada lapse nime.

5.11. Kokkuleppel õpetajaga on lapsel lubatud lasteaeda kaasa tuua oma mänguasju (mitte kalleid ja hapraid, peale pallide, mõõkade, püstolite, nugade jt ohtlike esemete) vastavalt rühmas kokkulepitud reeglitele. Rühma töötaja ei vastuta kodust kaasa toodud mänguasja kadumise või purunemise eest.

5.12. Kodunt toodavad mänguasjad peavad olema puhtad, terved, ohutud ja ilma väikeste detailideta.

5.13. Mobiiltelefonid ja teised häälega mänguasjad on lasteaias keelatud.

**6. Toitlustamine**

6.1. Lapsele võimaldatakse 3 toidukorda päevas: hommikusöök, lõunasöök ja õhtuoode. Vanemal on võimalik toidukorrast (hommikusöök, lõunasöök või õhtuoode) loobuda, kui ta teatab sellest ette hiljemalt toitlustamisele eelneval tööpäeval kella 12:00ni. Arstliku tõendi alusel saaval allergikud teistest erinevat toitu.

6.2. Kui vanem teavitas lapse puudumisest hiljemalt toitlustamisele eelneva tööpäeva kella 12:00ks, siis laps arvatakse toidukorrast välja esimesest päevast alates. Kui vanem ei teavita lapse puudumisest õigeaegselt, tuleb vanemal tasuda puudutud 2 päeva söögi eest, kolmandast päevast arvatakse laps automaatselt toidukorrast välja.

6.3. Lasteaeda on keelatud tuua maiusutusi, puuvilju jms toiduained. Erandiks on lapse sünnipäev. Kokkuleppel õpetajaga, võib tähistada lapse sünnipäeva rühmas. Keelatud on tordid ja kreemiga kondiitritooted, gaseeritud joogid, karamell ja toiduained, mis võivad tekitada allergilisi reaktsioone. Kui lapsevanem soovib tuua toiduaineid lapse sünnipäevale, siis kooskõlastab eelnevalt seda rühma õpetaja ja terviseedenduse töötajaga.

**7. Lasteaia lapsevanema õigused ja kohustused:**

7.1. Lasteaia lapsevanem osaleb aktiivselt lasteaia igapäevaelus (peod, projektides, koostöö, lastevanemate koosolekud, konkurssides, näitustes, arenguvestlustes, töötubades ja huvitavate inimestega kohtumistes osalemine jpm). Vanem huvitub igapäevaselt oma lapse edusammudest, huvitub tema töödest, mis on lapse enda poolt valmistatud.

7.2. Ohutus, mugavus ja lapse areng on lastevanemate ja lasteaia kollektiivi tiheda koostöö eesmärgiks. Kõik lasteaia töötajad on ühtne meeskond, kes aitavad lapsevanematel kasvatada ja arendada lapsi.

7.2. Lasteaia sisehindamise raames küsitakse lastevanematelt tagasisidet ankeetküsitluste näol (ürituste, toitluse, lasteaia tööga rahulolu kohta). Vanem võib avaldada oma arvamust, anda soovitusi, ideid, mida juhtkond käsitleb ja püüab arvestada oma edaspidise töö planeerimises ja lasteaia arendamises.

7.3. Probleemide, küsimuste ja arusaamatuste korral tuleb lapsevanem pöörduda rühma personalile või juhtkonna poole.

7.4. Lapsevanem kirjalikult teavitab lasteaia juhtkonda ja rühma töötajaid koheselt oma kontaktandmete (telefon, e-post) muutumisest. Lasteaed ei võta vastutust, kui vanem ei ole lasteasutusele esitanud kontaktandmetel kättesaadav.

7.5. Lasteaiakohta võib lapsevanem kasutada kuni lapse koolikohustuse tekkimise aasta 31. juulini või lasteaiast väljaarvamiseni lasteaia algatusel lapsevanema kirjaliku avalduse alusel. Kui vanem ei esita lasteaiast lahkumise avaldust varem, eeldab lasteaed, et laps kasutab lasteaiakohta (lapse koolikohustuse tekkimise aastal) kuni 31. juulini.

7.6. Lapsevanem on kohustatud tasuma lasteaiateenuse eest kuni lapse lasteaiast väljaarvamise kuupäevani.

7.7. Auto parkimisel tuleb lapsevanem jätta ruumi lasteaia väravate ette teenindava transpordi sisse- ja väljasõidu tarvis.

7.9. Lapsevanem teavitab eelnevalt lasteaia juhtkonda ja rühma personali tema lapsele määratud arsti või spetsialisti soovituste kohta.

7.10. Iga rühma lapse jaoks on sisse seatud "Lapse arengumapp". Lapsevanemal on võimalus sellega tutvuda õppeaasta jooksul, lapse kooliminekuks antakse see lapsevanema kätte.

7.11. Rühma ruumides, spordi- ja muusikasaalis viibivad külalised üleriieteta ja vahetusjalatsites.

7.12. Lapse jaoks on tähtis, et lapsevanemad osaleksid koostegevustes ja pidudel. Koostegevuste ja pidude ajaks on mobiiltelefonid hääletu režiimil, kõnelused mobiiltelefoniga on keelatud. Laste pildistamine koostegevuste ja pidude ajal ei tohi häirida nende ürituste läbiviimist.

7.13. Lapse nime, fotode ja kunstitööde avaldamine lasteaia kodulehel, sotsiaalmeedias jm sõlmitakse vanemaga kirjaliku kokkuleppena. Lastelt ja vanematelt saadud info on konfidentsiaalne, selle töötlemisel sh selle kasutamisel ja edastamisel järgitakse isikuandmete kaitse seadust.

7.14. Lasteaed ei keela fotoaparaatidega või mobiiltelefoniga pildistamist/filmimist lasteaia üritustel. Lasteaed ei kontrolli lastevanemate poolt isiklikuks tarbeks tehtud piltide jagamist/kasutamist sh. sotsiaalmeedias ning ei vastuta sellega seonduvate probleemide eest. Lasteaed eeldab, et selline tegevus toimub vastavalt rühmas lastevanemete poolt kokku lepitud reeglitele.

7.15. Lapsevanemad on informeeritud mobiiltelefonide kasutamise juhistest: lapsevanemad teavad mobiiltelefonide kasutamise ajad, konfidentsiaalsete rikkumiste riskid, lapsevanema juhtimise vahendid nii Apple'is kui ka Android seadmetes.
Lapsevanemad / hooldajad lubavad oma allkirjaga oma laste pildistamise ja videote tegemise ning fotode ja videote avaldamise, kirjaliku loa andmise enne pildistamise ja / või videote tegemise algust. Kõigil lasteaia Põngerjas õpetajatel ja töötajatel keelatud lapse fotodega koos avaldada lapse nime, vanust ja teisi isikuandmeid.
Kõigil tahvelarvutitel SkyDNS-i filtril. Kõik veebikaamera aknad tahvelarvutites ja õpetajate sülearvutites suletud.
Lasteaia kõigil arvutitele, sülearvutitele ja tahvelarvutitele on paigaldatud antiviiruse programmid. Lasteaias on kasutusel ainult litsentsitud Microsoft Office pakett.

7.16. Erijuhtudel võib juhtkonna ja rühmatöötajatega kokkuleppides lubada tähistada lapse sünnipäeva kutsudes külla klouni või teisi tegelasi, kuid mis ei takista selle ja teiste rühmade päevakava.

**8. Laste ja lasteasutuse töötajate vaimset ja füüsilist turvalisust ohustavate olukordade ennetamise, neile reageerimise, juhtumitest teavitamise, nende juhtumite lahendamise ning meetme rakendamine**

8.1. Lasteaia personal osaleb turvalise ja mugava füüsilise ja õppe-kasvatusliku keskkonna kujundamises, mis soodustab laste erinevaid mängulisi, loovaid, liikumis- ja õppetegevusi.

8.2. Lapsed, lapsevanemad ja lasteaiatöötajad on kohustatud viivitamatult teavitama rühma töötajat või lasteasutuse direktorit laste ja lasteasutuse töötajate vaimset ja füüsilist turvalisust ohustavatest olukordadest.

8.3. Laste ja lasteasutuse töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteaia kriisimeeskonna poolt vastavalt hädaolukorra lahendamise plaanile. **Lisa 1**

8.4. Lapse vägivaldse käitumise korral tegutseb lasteaia töötaja viivitamatult ohuolukorra likvideerimiseks, järgides kehtestatud nõudeid ning valides ohusituatsioonile vastava säästvaima vahendi.

8.5. Turvalisuse eesmärkidel koostatakse lasteaias igal aastal riskianalüüs, mille alusel koostatakse tegevusplaan olukorra parendamiseks.

8.6. Lasteaia ruumides ja mänguväljakul kasutatakse ainult ohutuid sportlikke, mängulisi elemente ja konstruktsioone, mis vastavad laste vanusele ja füüsilisele arengule. Rühma personal tutvustab lastele eelnevalt iga elemendi ja konstruktsiooni ohutusreegleid ning kontrollib nende täitmist.

8.7. Kõrvalistel isikutel on ilma juhtkonna loata lasteaia territooriumil viibimine keelatud.

8.8. Pärast seda, kui lapsevanem võtab lapse, kas rühmast või jalutuskäigult, tuleb tal lasteaia territooriumilt lahkuda. Jalutamine lasteaia territooriumil on keelatud.

8.9. Personalil on keelatud jätta lapsi järelvalveta tema viibimisajal lasteaias.

8.10. Puhkuse või une ajal viibib laste kõrval vähemalt üks rühmatöötaja.

8.12. Õppekäigu või ekskursiooni ajal viibivad lapsed personali pideva kontrolli all. Enne õppekäigu ja ekskursiooni läbiviimist tuleb täita vastav taotlus lasteaia territooriumilt väljumiseks ja esitada direktorile.

**Lisa 2 Taotlus ürituse läbiviimise kohta väljaspool lasteaia territooriumi**

8.13. Õppekäigu ajal tänaval liigeldes on lapsed ja rühma töötajad helkurvestides ning laste rühmaga on kaasas piisav arv täiskasvanuid.

8.14. Ohutuse tagamiseks toimub lasteaia territooriumil ööpäevaringne videovalve ja - salvestus.

8.15. Lapsevanemad ja lasteaia personal on kohustatud viivitamatult teatama lasteaia juhtkonnale situatsioonist, mis on ohtlikud lasteaia ruumides ja territooriumil.

8.16. Kui laste õuesoleku ajal on ühel rühmatöötajal põhjendatud vajadus minna osade lastega tuppa, peab teine rühma töötaja tagama ülejäänud rühma laste turvalisuse õuealal.

8.17. Lapsevanemad, lasteaia töötajad ja lapsed sulgevad enda järel väravad, et tagada laste turvalisus.

8.18. Lasteaia territooriumile pääseb läbi peavärava.

8.19. Evakuatsiooni puhul väljutakse läbi värava, mis asub mänguväljaku taga Gerassimovi tänava elamute poole.

8.20. Lasteaia välisustele on paigaldatud fonolukud.

8.21. Vältimaks olukordi, kus lasteaia ruumidesse pääseb kõrvaline isik, tuleb kasutada selle rühma välisust, kus käib laps. Siseneja (lapsevanem) peab ennast tutvustama ja nimetama rühma nimetuse, lapse ees- ja perekonnanime.

8.22. Administratiivpersonali: direktori kabinet, õppealajuhataja, sekretäri ja majandusalajuhataja ruumidesse pääsemiseks tuleb kasutada vastavalt administratiivkorpuse välisust. Siseneja peab end esitlema ja teavitama visiidi eesmärgist.

8.23. Terviseedendusetöötaja juurde saab siseneda rühma Kellukesed välisukse kaudu. Siseneja peab end esitlema ja teavitama visiidi eesmärgist.

8.24. Spetsialiste juurde saab siseneda kasutades samuti administratiivkorpuse välisust.

8.25.  Külastajat, kes on sisenenud administratiivkorpuse ust kasutades, saadab lasteaiatöötaja vahetult vajaliku ruumi või kabinetini.

8.26. Lasteaia territooriumil **keelatud**:

a) sõita rulluiskude, tõuke- ja jalgrattaga (va korraldatud liikumise tegevuse jooksul õpetaja kontrolli all);

b) jätta lastevankrid ja teised esemed evakuatsiooniteedele (lasteaia trepikodades, trepi peal jm);

c) kõrvalistel isikutel lasteaia territooriumil viibimine ilma juhtkonna loata;

d) viibida lasteaia terriooriumil koertega, koerad tuleb jätta lasteaia territooriumist väljaspoole;

e) suitsetamine lasteaia territooriumil;

f) lasteaia sissepääsu väravat blokeerida ega teiste sõidukite liiklemist takistada.